Лазерните процедури за лице се извършват със специални уреди с лазерни лъчи. Те премахват външните, увредени слоеве на кожата. Лазерната инфрачервена светлина затопля кожата в слоевете под повърхността, като така стимулира производството на колаген и нови кожни клетки. Намаляват се бръчките и фините линии по лицето и шията, като същевременно се подобрява тонуса и се повдига контура на лицето. Много дами смятат процедурата за добра алтернатива на традиционния лифтинг на лице, тъй като тя не изисква анестезия, скалпел и болничен престой.
С лазерни уреди може да се извърши както пилинг, така и подмладяване на кожата, премахване на разширени капиляри и тъмни петна, терапия на розацея и др.